HP-Gudstjeneste 18.oktober

2021 i St.Jakob kirke

 Preludium - Harry Potter-intro

**L: Innledningsord**

Kjære alle sammen! Nåde være med dere og fred, fra Gud vår far og Herren Jesus Kristus.

Velkommen til Potter-gudstjeneste, her i St. Jakob kirke i Bergen. Potter-Gudstjeneste er ingen tilbedelse av Harry Potter-serien. Men det er en gudstjeneste hvor vi bruker bilder, musikk og symbolikk fra det fantastiske Potter-universet, til å hjelpe oss med å rette fokus mot den enda større og mektigere fortellingen som vi finner i bestselgeren Bibelen.

Det å bruke bilder på Gud og vårt forhold til Gud er ikke noe nytt. Jesus selv fortalte en rekke lignelser, blant annet om gjetere og vingårder. Noen av disse bildene er dessverre noe vanskelig å gripe, blant annet for meg, som vet ganske lite om tresking, vindruer og sauer. Da er det en stor gave å ha historier, som den J. K. Rowling har skrevet, som mange kjenner til og som i stor grad spiller på og er inspirert av Bibelens store fortelling.

La oss nå, ved hjelp av magiske universet med trollmenn, hekser, eliksirer og formler, rette blikket mot den største fortellingen. La oss vende oss til Gud i bønn.

**ML1 - Samlingsbønn:**Gode Gud, du som gir liv til alt som lever, vi priser deg for jordens skjønnhet, og for alt som lar oss kjenne at du er god.

Her for ditt ansikt ber vi: Gi oss lyttende ører, takknemlige hjerter og villige hender, så vi kan høre ditt ord, lovprise deg for din godhet, og i ord og gjerning vitne om din kjærlighet.

**L:**     Albus Humlesnurr sa en gang: vi møter alle valget, hvor vi må velge mellom det som er rett og det som er lett.

Det valget møter vi faktisk hver dag, flere ganger. Og ganske ofte velger vi det lette, fremfor det rette. Av og til fordi vi ikke tenker oss om, av og til fordi vi som mennesker trekkes mot ting som ikke er rett. Vi velger å ikke stå opp mot urett, forurenser fremfor å leve bærekraftig, lar oss rive med av samfunnets tanker om ideal-mennesker - tenker og snakker nedsettende om oss selv og om andre.

**ML1:** Det kan være fristende å gjemme dette bort, behandle vår synd som det-som-ikke-skal-nevnes. Men vi kan fortelle Gud om det vi har gjort galt og be om tilgivelse. Og Gud har sagt at når vi gjør det er han trofast og rettferdig, tilgir oss og renser oss for urett. La oss derfor vende oss til Gud og bekjenne våre synder:

**M:**   Gud, du kjenner og elsker oss alle. Vi har gjort deg imot. Vi har glemt deg og det du vil vi skal gjøre. Vi har tenkt mer på oss selv enn på andre. Tilgi oss for Jesu skyld.

 Kyrie

 Gloria

**ML - Tekstlesing:**

Salme:

Preken

Salme:

**Credo**

**L: La oss bekjenne vår hellige tro** (*Vi reiser oss)*

M: Jeg tror på Gud Fader, den allmektige, himmelens og jordens skaper.

Jeg tror på Jesus Kristus, Guds enbårne Sønn, vår Herre, som ble unnfanget ved Den Hellige Ånd, født av jomfru Maria, pint under Pontius Pilatus, korsfestet, død og begravet, for ned til dødsriket, stod opp fra de døde tredje dag, for opp til himmelen, sitter ved Guds den allmektige Faders høyre hånd, skal derfra komme igjen for å dømme levende og døde.

Jeg tror på Den Hellige Ånd, en hellig, allmenn kirke, de helliges samfunn, syndenes forlatelse, legemets oppstandelse og det evige liv. Amen.

 Intro - Harry Potter-musikk

**Informasjon**

**L**: Vi skal nå snart feire nattverd og samtidig ha en bønnevandring. Nattverden skjer sånn at….
Under nattverden blir det også mulig å gå inn i Jakobssalen og delta på en smittevernvennlig bønnevandring. Dagens medliturger skal forklare de forskjellige bønnestasjonene:

**ML1:** Speilet Mørd på Galtvort, er et magisk speil. Det viser det hver enkelt hva det ønsker seg mest av alt. Men på en måte er vanlige speil like magiske. Når du står foran det og ser inn i det, så viser det deg nemlig en av Guds mest ønskede og elskede skapninger. Deg, akkurat sånn du er. Du kan få se inn i et sånt magisk speil her inne.

**ML2:** Harry bærer et lyn-arr i pannen. Merket kommer fra da Voldemort prøvde å drepe Harry, men mislyktes, fordi moren ga sitt liv for at Harry skulle leve. Og ved det kjærlighetsofferet ble den mektigste forsvarsformelen som finnes lagt over Harry. I dåpen blir vi tegnet med korsets tegn. Det merket bærer vi med oss, som et tegn på at Jesus gav sitt liv for oss. I dag kan du få en dåpspåminnelse ved å få tegnet korsets tegn over deg, i dåpens vann. Som en påminnelse om at du er merka, med den kraftigste kjærlighetsformelen som finnes.

**ML1:** Trylleformelen “Lumos” er en av de aller nyttigste som finnes. For den tenner et lys, midt i mørket. Gang på gang i Harry Potter serien, gjennom skytsverger og lumos, lærer vi hvor viktig det er å skru på lyset, for det er det eneste som driver mørket tilbake. I benkeradene ligger det telys dere kan ta med og tenne på bønnevandringen. Kanskje du vil tenne et lys for deg selv eller noen du tenker på.

**ML2:** Humlesnurr bruker tenketanken på kontoret sitt til å legge fra seg urolige og forstyrrende tanker. I Bibelen står det om Gud: Kast all deres bekymring på ham, for han har omsorg for dere”. Hvilke tanker, bekymringer og bønner vil du legge fra deg? Gud tar imot alt som kastes mot ham. Det ligger lapper og penner på alle sitteplassene i kirken. Skriv en bønnelapp om du ønsker det og legg den i tenketanken i Jakobssalen.

**L:** Informasjon om kollekt og nattverd

 Musikk – HP-tema

**ML2:**

Fellesskap og vennskap oppstår gjerne der mat og drikke deles. På Galtvort skjer dette under mange svevende lysene, og rundt langbordene, i storsalen. Der får vi oppleve mange varme og gode øyeblikk, hvor fellesskapet, på tvers av hus, blir tydelig.

Vi skal nå feire nattverd. I nattverden minnes vi et måltid hvor Gud selv satt seg ved bordet og spiste med forskjellige typer mennesker: Der var den som var frampå og skråsikker på sin egen tro. Der var den som først og fremst tvilte. Der var tolleren og fiskeren. Og der var disippelen som skulle selge Jesus for 30 sølvpenger.

I nattverden inviterer Jesus oss til bordet, for å ta del i det grensesprengende fellesskapet som startet den gang. I dette måltidet møter vi Gud i brødet og vinen. Alle er invitert til bords, uansett hvilket hus de tilhører.

**Innstiftelsesord**

L: Vår Herre, Jesus Kristus,i den natt da han ble forrådt, tok han et brød, takket, brøt det, gav disiplene og sa: Ta imot og spis!

Dette er min kropp som gis for dere. Gjør dette til minne om meg.

Likeså tok han kalken etter måltidet, takket, ga dem og sa: Drikk alle av den. Denne kalk er den nye pakt i mitt blod som utøses for dere så syndene blir tilgitt.

Gjør dette så ofte som dere drikker det til minne om meg.

ML2: Hellige Gud, gi oss brennende hjerter, så vi i undring og glede tar vare på ditt ord og viser barmhjertighet mot den som lider. Bli hos oss, også når vi tviler og sørger. Gå med oss, inntil savn og smerte har veket for evig jubel og lovsang.

**L:    La oss be den bønn vår Herre Jesus Kristus har lært oss:**

**M:     Vår far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss i dag vårt daglige brød, og tilgi oss vår skyld, slik også vi tilgir våre skyldnere.**

**Og la oss ikke komme i fristelse, men frels oss fra det onde.**

**For riket er ditt, og makten og æren i evighet.**

**Amen.**

* Agnus Dei

**L: Kom for alt er ferdig.**

Musikk under nattverd:

* salmer

**Tilsigelsesord og takkebønn**

**L: Den korsfestede og oppstandne Jesus Kristus har nå gitt oss sitt hellige legeme og blod som han gav til soning for alle våre synder. Fred være med dere.**

**L: La oss takke og be!**

**Vi takker deg, himmelske Far, for dine velsignede gaver. Vi ber deg: Hjelp oss å høre det rop du har hørt, å se den nød du har sett, og å elske vår neste som oss selv. Amen**

 Salme:

**L:   Ta imot velsignelsen:**

**Herren velsigne deg og bevare deg.**

**Herren la sitt ansikt lyse over deg og være deg nådig.**

**Herren løfte sitt åsyn på deg og gi deg fred.**

Takk til frivillige

Gå i fred.

Instrumental - utgangsmusikk